Aktuálne spravodajstvo - Mesto Bratislava
Slovensko
BRATISLAVA 28. júna (WebNoviny.sk) - Desiatky profesionálnych a dobrovoľných hasičov od pol piatej zasahujú pri požiari lesa medzi obcami Jakubov a Láb v okrese Malacky. Agentúru SITA o tom informovala Zuzana Farkasová z Prezídia Hasičského a záchranného zboru. Odporúčame:Hasiči zasahovali pri výbuchu bioplynovej stanice, v areáli sa nachádzalo päť zamestnancov Požiar zasiahol plochu približne tri kilometre štvorcové. Pri udalosti zasahuje takmer 110 profesionálnych a dobrovoľných hasičov so 70 kusmi hasičskej techniky z Malaciek, Bratislavy, Pezinka, z DHZ Pole, Lozorna, Veľkých Levár, Malých Levár, Gajarov, Plaveckého Štvrtka, Zohora a mnohých ďalších. Pri hasení pomáha aj vrtuľník Letky Ministerstva vnútra SR. Na mieste udalosti je zriadený riadiaci štáb, príde aj hasičská technika z Trnavského a Nitrianskeho kraja. Viac k témam: hasiči, požiarZdroj: Webnoviny.sk - Na Záhorí vypukol požiar, zasahuje stovka hasičov z okolia © SITA Všetky práva vyhradené.
BRATISLAVA 28. júna (WebNoviny.sk) - Kandidát na predsedu Banskobystrického samosprávneho kraja Martin Klus dostal v stredu oficiálnu podporu OľaNO, NOVA, KDH aj OKS. Agentúru SITA o tom informovala hovorkyňa liberálov Katarína Svrčeková. Podľa SaS je Klus kandidátom, ktorý je slušnou a čestnou alternatívou, človekom, ktorý má veľký potenciál kraj pozdvihnúť. Odporúčame:Most-Híd sa snaží o vytvorenie koalície v Bratislavskom kraji, za župana podporuje Krajcera "Verím, že táto koaličná dohoda, ku ktorej došlo na celoslovenskej úrovni, neponúka len spoločných kandidátov na županov a poslancov, ale položila základ spolupráce slušných strán bez oligarchov a predovšetkým bez strany Smer-SD. Aj toto je dôkaz, že chceme spolupracovať a vieme ponúknuť spoločnú slušnú alternatívu," uviedla podpredsedníčka strany SaS Jana Kiššová. OĽaNO chce zlepšiť infraštruktúru Podľa Anny Verešovej z hnutia OĽaNO je Banskobystrický kraj krásny, ale bol a stále je spravovaný zle. "Chýba cestná infraštruktúra, ľudia nemajú prácu, sú frustrovaní a v beznádeji, že sa môže niečo zmeniť. Som presvedčená, že spoločnému kandidátovi tejto koalície bude záležať na všetkých obyčajných ľuďoch," povedala Verešová. "Kým súčasný predseda Banskobystrického samosprávneho kraja sa pred verejnosťou v posledných dňoch schováva, Martin Klus sa pred verejnosť neskrýva," zdôraznil líder hnutia NOVA Gábor Grendel, že to nie je zďaleka jediná vec, ktorá Klusa odlišuje od Mariana Kotlebu. Hlina dúfa v iný výsledok volieb "Koalícia je dôkazom toho, že opozícia sa dokáže spájať. Som presvedčený o tom, že Banskobystrický kraj čaká zmena po tohtoročných župných voľbách a bude to zásluhou aj týchto politických strán," skonštatoval Grendel. Predseda KDH Alojz Hlina považuje za smutné, ako dopadli minulé voľby v banskobystrickej župe, ale považoval by za tragické, keby sa situácia nezmenila po novembri 2017. Odporúčame:KDH podporuje kandidatúru Jozefa Viskupiča za trnavského župana "Preto sme tu my, kresťanskí demokrati. Uvedomujeme si, že medzi našimi mentálnymi svetmi sú aj v rámci koalície rozdiely, ale relatívne malé na to, aby sme ich dokázali preklenúť v snahe, aby sa súčasná situácia zmenila. Verím, že na konci bude dobrý výsledok," uviedol Hlina. Kotleba kandidatúru ešte nepotvrdil Podporu kandidátovi Klusovi vyjadril aj predseda OKS Ondrej Dostál. "OKS sa dlhodobo usiluje o spoluprácu v rámci demokratickej pravice na národnej, regionálnej i miestnej úrovni. Považujeme to za veľmi dôležité, ak chceme dosiahnuť dobrú správu veci verejných a presadiť hodnoty, ktoré vyznávame. Banskobystrický kraj je kraj, kde to môžeme ukázať a potvrdiť," skonštatoval Dostál. Okrem Klusa na post predsedu Banskobystrického samosprávneho kraja kandidujú Stanislav Mičev (riaditeľ Múzea SNP), Ivan Saktor (bývalý primátor Banskej Bystrice), Ján Lunter (podnikateľ), Igor Kašper (poslanec mestského zastupiteľstva v Banskej Bystrici), Milan Urbáni (predseda Strany moderného Slovenska) a Martin Juhaniak (prednosta Mestského úradu v Brezne). Súčasný župan Marian Kotleba svoju kandidatúru ešte oficiálne nepotvrdil. Viac k témam: KDH Kresťanskodemokratické hnutie, Martin Klus, OKS Občianska konzervatívna strana, OĽaNO-NOVA, SaS Sloboda a Solidarita, voľby do VÚC samosprávnych krajov 2017Zdroj: Webnoviny.sk - Klusa v župných voľbách podporuje päť strán, podľa SaS je slušnou alternatívou © SITA Všetky práva vyhradené.
BRATISLAVA 28. júna (Webnoviny.sk) - Minister obrany Peter Gajdoš potvrdil v stredu po rokovaní vlády informáciu o strate nábojov z vojenského skladu v Sklenom (okr. Turčianske Teplice). Informáciu priniesla v utorok televízia Markíza, podľa ktorej chýba v sklade 300-tisíc nábojov, ktoré sa používajú pri športovej streľbe a výcviku jednotlivca. Ide o ďalšiu kauzu po ukradnutej munícii vo vojenskom sklade v Trenčíne, kde údajne zmizlo 120 granátov a desať protitankových striel. Gajdoš zdôraznil, že aj informácie o sklade v Sklenom postúpil orgánom činným v trestnom konaní. Zdôraznil, že nechce mariť vyšetrovanie a preto sa bližšie nechce k téme vyjadrovať. Gajdoš nariadil inventarizáciu v marci Gajdoš nariadil inventarizáciu vojenských skladov v marci. Niektoré sklady s muníciou sú už úplne skontrolované, v niektorých však inventarizácia pokračuje. Šéf rezortu obrany dodal, že takáto 100-percentná kontrola, akú nariadil on, ešte nikdy nebola. "Robí sa kontrola každej bedne a jej obsahu," uviedol. Zároveň na ministerstve prehodnocujú otázku ochrany vojenských skladov. Odporúčame:Z vojenského skladu pri Martine malo zmiznúť 300-tisíc nábojov "Keď budú ukončené kontroly skladov, určite prijmem opatrenia, aby sa zvýšila bezpečnosť, výdaj a zabezpečenie skladov," avizuje Gajdoš s tým, že najprv musíme prísť na to, kde máme najväčší problém. Pripomenul, že desaťročia neboli investované zdroje do modernizácie technického zabezpečenia skladov a preto sa budú zaoberať aj touto alternatívou, ako aj tým, že by sklady strážili profesionálni vojaci. Od apríla vyšetruje krádeže v skladoch Národná kriminálna agentúra, nikoho konkrétneho neobvinili. Polícia začala trestné stíhanie vo veci pre zločin nedovoleného ozbrojovania a obchodovania so zbraňami. Galko skritizoval postup ministerstva Tristotisíc kusov munície by podľa exministra obrany a podpredsedu SaS Ľubomíra Galka stačilo na to, aby boli spôsobené šialené straty na ľudských životoch. Galko vyzval ministerstvo obrany, aby konalo a predchádzalo podobným situáciám. "Stratili sa náboje, prebieha inventúra, rezort sa obrátil na orgány činné v trestnom konaní," uviedol Galko, podľa ktorého by mal práve minister Peter Gajdoš vystúpiť pred médiami a občanov upokojiť. "Je to príliš vážna téma na to, aby sa o nej mlčalo. Minister mal dnes ráno stáť pred novinármi, aby občanov informoval, čo sa stratilo, v akých bedniach to mohol niekto prevážať. Mal uviesť čo najviac podrobností, aby si každý z nás mohol všímať, čo kto nakladá do áut," povedal s tým, že je možné aj to, že munícia je už v rukách svojich odberateľov a dokonca aj za hranicami krajiny. "V tom prípade ide o medzinárodné ohrozenie," uviedol. Galko v závere vyzval ministra obrany, vojenské spravodajstvo, SIS, orgány činné v trestnom konaní aj ministra hospodárstva Petra Žigu, ktorý povoľuje vývoz takéhoto materiálu za hranice krajiny, aby občanov o svojich krokoch a o celej situácii informovali. Odporúčame:Nové americké vrtuľníky budú slúžiť zatiaľ na výcvik pilotov, neskôr ich možno vybavia zbraňami Galko sa pýta, prečo minister nekomentuje zmiznutie. "Ako dokáže, že mu záleží na bezpečnosti občanov našej vlasti? Nikto z vlády nie je schopný priznať si chybu. Ako môže ešte dnes pokojne sedieť vo svojom kresle? Zdá sa, že nad zodpovednosťou voči občanom prevládajú celkom iné pohnútky," vyhlásil Galko. Rovnako si je však vedomý, že v súčasnosti sa uskutočňuje prvá hĺbková inventúra od čias osamostatnenia Českej a Slovenskej republiky. Preto pripustil, že munícia mohla chýbať už za čias jeho pôsobenia v rezorte. Práve preto situáciu neťahá do politickej roviny. Je to škandál najhrubšieho zrna Hnutie OĽaNO-NOVA považuje ďalšie zmiznutie munície z muničného skladu za vážny problém pre reputáciu slovenskej armády. Ministerstvo nedokázalo prešetriť ani prvý prípad v Trenčíne a už čelí druhému škandálu. Pýta sa, ako je možné, že sa len tak stratí 300-tisíc nábojov a navyše sa vedenie rezortu túto informáciu dozvie najskôr z médií. Podľa poslanca Richarda Vašečku (OĽaNO-NOVA) patrila strata výzbroje alebo munície vždy medzi najzávažnejšie prehrešky proti vojenskej disciplíne. "Ak chýbala čo i len jedna zbraň, previnilcovi hrozili najprísnejšie tresty. V poslednom čase vychádzajú na povrch informácie o neuveriteľných množstvách chýbajúcej munície, o ďalších sa šepká. Je to škandál najhrubšieho zrna," povedal. Minister obrany Gajdoš by mal podľa Vašečku konečne pristúpiť k ráznemu konaniu, keďže len nedávno sľuboval vyvodenie zodpovednosti voči podriadeným. Hnutie si myslí, že "po opakovanom zlyhaní sa zdá, že nie je schopný vyriešiť situáciu a predísť podobným škandálom, ktoré poškodzujú Ozbrojené sily SR dovnútra, ale aj smerom navonok voči partnerom v NATO". OĽaNO-NOVA žiada dôsledné vyšetrenie prípadu, pretože existuje dôvodná obava, že táto munícia sa môže dostať do rúk aj nebezpečným osobám. Odporúčame:Dodávka lietadla Spartan sa opäť posúva, Slovensko si uplatní sankcie "Budem žiadať ministra obrany, aby podal vysvetlenie na mimoriadnom výbore a predstavil nám výsledky inventúry i vyšetrovania. Na základe týchto výsledkov budem apelovať na vyvodenie politickej zodpovednosti, či už súčasného ministra Gajdoša alebo predchádzajúceho Glváča," povedal Vašečka, ktorý sa dnes zúčastnil na výjazdovom rokovaní brannobezpečnostného výboru v 5. pluku špeciálneho určenia v Žiline spolu so štátnym tajomníkom ministerstva obrany, s náčelníkom generálneho štábu i s predsedom výboru Antonom Hrnkom. "Podľa získaných informácií stále prebieha vyšetrovanie, ktoré je momentálne mimo kompetencie ministerstva (vyšetruje NaKA) a pokračuje sa aj v prepočítavaní výzbroje," dodal Vašečka. Po tom, čo zmizla munícia z vojenského skladu v Trenčíne, ministerstvo obrany robí kontroly aj v ďalších skladoch. Ako potvrdila hovorkyňa rezortu Danka Capáková, "v muničnom sklade Sklené chýbajú náboje vo väčšom množstve". "Vzhľadom na to, že kontrola stavu zásob naďalej pokračuje, bolo by predčasné poskytovať čiastkové informácie o chýbajúcich počtoch," dodala Capáková s tým, že o celkových záveroch inventarizácie bude ministerstvo informovať po jej ukončení. Viac k témam: Armáda SR, Ľubomír Galko, Ministerstvo obrany SR, Peter Gajdoš, Richard VašečkaZdroj: Webnoviny.sk - Gajdoš potvrdil chýbajúce náboje vo vojenskom sklade v Sklenom, opozícia hovorí o škandále © SITA Všetky práva vyhradené.
BRATISLAVA/KOŠICE 28. júna (WebNoviny.sk) - Muž napadol ženu nožom, ďalšia žena zase zaútočila na druha sekerou, v oboch prípadoch asistoval alkohol. Prvý prípad domáceho násilia riešili policajti v záhradkárskej lokalite v Košiciach Šaci. Ako agentúru SITA informovala košická policajná hovorkyňa Jana Mésarová, 48-ročná žena zavolala na tiesňovú linku, že potrebuje pomoc. Manžel ju napadol a porezal nožom na tvári. Privolaní policajti opitého muža zadržali, dychovú skúšku odmietol. Zranená žena skončila v nemocnici, kde však zmenila výpoveď a uviedla, že si zranenia spôsobila sama. Nezhody medzi manželmi však už policajti riešili viackrát. Košičan už bol v minulosti stíhaný za ublíženie na zdraví a nebezpečné vyhrážanie. Po tomto incidente 49-ročného muža obvinili z prečinu ublíženia na zdraví v štádiu pokusu. Stíhaný je vo väzbe a za útok spáchaný na tzv. chránenej osobe, mu hrozí trest až na tri roky. Zároveň sa skúma trestno-právna zodpovednosť pre podozrenie z týrania blízkej osoby a zverenej osoby. Druhý prípad sa odohral v jednom z michalovských bytov. Ako informovala Mésarová, po predchádzajúcej hádke alkoholom posilnená 41-ročná Michalovčanka zasekla svojmu 48-ročnému druhovi do hlavy sekerou. Spôsobila mu sečnú ranu, liečiť sa bude asi týždeň. Ženu obvinili zo zločinu ublíženia na zdraví v štádiu pokusu. Stíhaná je vo väzbe a hrozí jej trest až na 12 rokov. Viac k témam: krimiZdroj: Webnoviny.sk - Muž napadol manželku nožom, ďalšia žena zaútočila sekerou na druha © SITA Všetky práva vyhradené.
Bratislava, 28.6.2017 ( WBN/PR ) - Bratislavské business centrum spoločnosti Adient, svetového lídra vo výrobe automobilových sedadiel, oslavuje 10. výročie svojho vzniku. Adient na Slovensku zamestnáva približne 4 000 ľudí, čo ho robí jedným z kľúčových zamestnávateľov v slovenskom automobilovom priemysle. Jeho bratislavské centrum hrá kľúčovú rolu v globálnych firemných procesoch, ktoré zahŕňajú služby pre oddelenia financií, IT, nákupu a predaja, HR a programového manažmentu. V Bratislave sa nachádza globálne biznis centrum spoločnosti, ktoré zabezpečuje dôležité funkcie pre všetky finančné procesy spojené s výrobou automobilových sedadiel. Bratislava spravuje všetky tržby spoločnosti, zabezpečuje viac ako 80 % finančných procesov spoločnosti a spracováva viac ako 2 milióny dodávateľských faktúr ročne. "Naše centrum je dôležitým článkom v automobilovom priemysle. Nachádzame sa v srdci Európy a spájame 230 lokalít v ôsmich rôznych jazykoch," hovorí Michael Petersen, viceprezident Adient Global Business Services. Poďla Rastislava Chovanca, štátneho tajomníka Ministerstva hospodárstva SR biznis centrá pôsobiace v oblasti automobilového priemyslu ponúkajú veľké množstvo vysokokvalifikovaných pracovných príležitostí a prispievajú k dlhodobému ekonomickému rastu krajiny. "Bratislavské biznis centrum nie je len servisné centrum – každý zamestnanec má nenahraditeľnú úlohu v spoločnosti, ktorá je globálnym lídrom vo výrobe automobilových sedadiel," vysvetlil Peter Kováč, finančný riaditeľ bratislavského biznis centra. "Pre zlepšenie biznis procesov sme dokonca vytvorili vlastný špecializovaný tím, ktorého cieľom je automatizovať procesy a nachádzať riešenia šité na mieru pre náš biznis. Zlepšovaním procesov môžeme ponúkať uchádzačom stále viac vysoko odborných pracovných pozícií," dodal Peter Kováč. Adient sila na Slovensku: Biznis, vývoj a výroba Okrem BBC má Adient na Slovensku aj progresívne vývojové centrum v Trenčíne pre vývoj a testovanie automobilových sedadiel a komponentov. V Žiline sa koncentruje výroba kompletných sedadlových systémov a výroba textílií pre automobilové sedadlá. Závod v Lozorne vyrába kompletné sedadlové systémy. Martinský závod Adient sa sústreďuje na produkciu automobilových poťahov. Dve výrobné strediská v Lučenci vyrábajú penové komponenty a kovové časti pre opierky hlavy. Viac k témam: 10. výročie, Adient, busines centrumZdroj: Webnoviny.sk - Bratislavské biznis centrum hrá kľúčovú rolu v správe financií spoločnosti Adient © SITA Všetky práva vyhradené.
BRATISLAVA 28. júna (WebNoviny.sk) - Predseda NR SR Andrej Danko (SNS) v závere svojej pracovnej cesty v Kórejskej republike, kde zastupoval Slovensko na Summite predsedov parlamentov euro-ázijských krajín, navštívil aj demilitarizovanú zónu na hranici so Severnou Kóreou. Odporúčame:Danko: Súčasné obdobie vzťahov medzi EÚ a Ruskom treba prekonať Pocity z tejto návštevy prirovnal k pocitom, ktoré malo Slovensko dlhé roky, keď nás od našich susedov oddeľoval ostnatý drôt. "Vidieť túto zónu bol pre mňa neopísateľný zážitok. Priznám sa, že to vo mne vyvolalo veľký pocit nostalgie a smútku, keď našu republiku oddeľoval od demokracie ostnatý drôt a izoloval tak našu krajinu," dodal Andrej Danko. Ako uviedla v tlačovej správe Zuzana Čižmáriková z komunikačného oddelenia parlamentu, toto obdobie nebolo pre Slovensko jednoduché, a preto predseda parlamentu veľmi citlivo vníma pocity ľudí v Kórejskej republike. Zároveň Danko vyzdvihol, že Južná Kórea sa dlhodobo snaží o dialóg a má snahu túto situáciu riešiť. "Sledovať z diaľky Severnú Kóreu, v ktorej je demokracia neznámym pojmom, bolo veľmi smutné. Verím, že raz príde k zjednoteniu tejto krásnej krajiny," dodal Danko Viac k témam: Andrej Danko, KĽDR Kórejská ľudovodemokratická republika, Severná KóreaZdroj: Webnoviny.sk - Danko navštívil demilitarizovanú zónu na hranici s KĽDR, vyvolalo to v ňom pocit nostalgie a smútku © SITA Všetky práva vyhradené.
BRATISLAVA 28. júna (WebNoviny.sk) - Strana Most-Híd sa snaží o vytvorenie proeurópskej koalície v Bratislavskom kraji v jesenných voľbách do vyšších územných celkov (VÚC), pričom jej lídrom by mal byť exminister kultúry Daniel Krajcer. Chcú rokovať s ďalšími vládnymi stranami Pre agentúru SITA to uviedla tlačová tajomníčka strany Františka Dušíková. Hoci kandidatúru v Bratislavskom samosprávnom kraji ohlásilo už viacero kandidátov na župana, podľa Mosta-Híd stále nie je jasný postoj vládnych strán, ako budú postupovať. Odporúčame:Aktualizované: Voľby do vyšších územných celkov budú 4. novembra, rozhodol šéf parlamentu Danko Podľa tajomníčky je najbližšie k uzavretiu dohody práve strana Most-Híd. "Momentálne prebiehajú intenzívne rokovania medzi stranami Most-Híd, SKOK – Európski liberálni demokrati a Stranou Zelených o spoločnom postupe v našom kraji. Naším spoločným kandidátom na post župana by mal byť Daniel Krajcer," uviedol bratislavský krajský predseda Mosta-Híd László Sólymos. Ako dodal, chcú rokovať aj s ďalšími vládnymi stranami o jeho prípadnej podpore. Dôležitá je proeurópska orientácia Pre Most-Híd je podľa Sólymosa dôležitá najmä jednoznačná proeurópska orientácia nielen samotného kandidáta, ale aj ostatných strán, s ktorými pôjdu do volieb. "Všetci vidíme, že na európskej úrovni sa začala veľmi silná diskusia o ďalšom smerovaní únie. Na to, aby Slovensko malo v tejto téme jasný a jednotný postoj, že chceme patriť do jadra únie, potrebujeme konsenzus nielen na úrovni vlády, ale aj regiónov," priblížil dôvody postupu Sólymos. Zároveň potvrdil, že táto koalícia je otvorená pre ďalšie subjekty, ktoré majú podobné zmýšľanie a záleží im na budúcnosti Bratislavského kraja. Viac k témam: BSK Bratislavský samosprávny kraj, Daniel Krajcer, Most-Híd, voľby do VÚC samosprávnych krajov 2017Zdroj: Webnoviny.sk - Most-Híd sa snaží o vytvorenie koalície v Bratislavskom kraji, za župana podporuje Krajcera © SITA Všetky práva vyhradené.
BRATISLAVA 28. júna (WebNoviny.sk) – Rómsky problém je podľa prezidenta Andreja Kisku najväčšou výzvou, akej Slovensko v súčasnosti čelí. Tri priority Hlava štátu sa v stredu stretla s predstaviteľmi mimovládnych organizácií a akademickej obce zaoberajúcimi sa rómskou problematikou, aby túto tému spoločne prediskutovali. "Za najdôležitejšie, čo zároveň ako prezident považujem aj za svoju úlohu, je začať o tejto téme otvorene a jasne hovoriť," vyhlásil Kiska. Odporúčame:Prejav prezidenta Andreja Kisku Správa o stave republiky Diskusia sa podľa neho sústredila na tri priority, ktorými je zamestnanosť, vzdelávanie a bývanie Rómov, ale aj ďalších sociálne vylúčených skupín obyvateľstva. Štát by mal vytvárať podmienky na zamestnávanie Rómov a vzdelávanie ich detí, lebo, ako povedal "bez vzdelania niet práce". V neposlednom rade sa musí štát sústrediť na zlepšenie podmienok bývania. "Sme moderná krajina a na druhej strane máme zanedbané, zabudnuté osady," konštatoval. Rómska otázka je vážny problém Slovenská spoločnosť si podľa Kisku často nie je ochotná priznať, že rómska otázka je vážny problém. Rómovia tvoria na Slovensku 10 percent populácie a prezident vyjadril presvedčenie, že "ak sa nebude dariť Rómom, nebude sa dariť ani krajine". Majorita musí podľa Kisku vyvíjať tlak na politikov na všetkých úrovniach, aby skutočne začali tento problém riešiť. Na Slovensku už existuje množstvo úspešných projektov, vypracovaných je viacero akčných plánov, nezavádzajú sa však do praxe. "V rómskej problematike jasné postavenie cieľov a priorít Slovensko nemá," zdôraznil a zopakoval, že neriešenie tejto otázky "dáva vietor do plachiet extrémizmu". Výkonný riaditeľ Nadácie otvorenej spoločnosti Ján Orlovský privítal, že prezident tému rómskej problematiky a sociálneho vylúčenia otvára a chce sa jej venovať. Súhlasil, že štát nemá v tejto oblasti stanovené jasné priority. "Nemáme prioritu, ako budeme riešiť sociálne bývanie na Slovensku, málo sa venujeme predškolskej výchove, ktorá je základom," vyhlásil Orlovský. Konštatoval tiež, že na Slovensku existujú všetky politiky na úspešné riešenie rómskej otázky vrátane šiestich akčných plánov a kompletnej stratégie do roku 2020, ale neimplementuje ich. "Žiadne ministerstvo sa tejto téme nevenuje aktívne. Máme politiky, ale nemáme záujem," zdôraznil. Viac k témam: Andrej Kiska, Ján Orlovský, Nadácia otvorenej spoločnosti, rómoviaZdroj: Webnoviny.sk - Kiska: Slovensko nemá priority v riešení rómskej problematiky © SITA Všetky práva vyhradené.
BRATISLAVA/NOVÉ ZÁMKY 28. júna (WebNoviny.sk) - Opitého šoféra, ktorý mal na kolenách trojročného vnuka, chytili policajti v Komjaticiach v Novozámockom okrese. Hliadka si podozrivú posádku všimla a tak vodiča zastavili. Odporúčame:Polícia pátra po vodičovi, ktorý nedal prednosť cyklistke, tá skončila so zlomeninami Šofér malého chlapca rýchlo preložil na sedadlo spolujazdca, no ani to mu nepomohlo. Podľa informácií z oficiálnej facebookovej stránky polície vodičovi dali fúkať a namerali mu 1,31 promile. Nezodpovedný muž už čelí obvineniu z ohrozenia pod vplyvom návykovej látky. Viac k témam: alkohol za volantom, krimiZdroj: Webnoviny.sk - Video: Opitý šofér mal na kolenách trojročného vnuka © SITA Všetky práva vyhradené.
LIPTOVSKÝ MIKULÁŠ 28. júna (WebNoviny.sk) – Vodári z Liptovskej vodárenskej spoločnosti (LVS) apelujú na ľudí, aby nekupovali zbytočne filtračné zariadenia na vodu v obave, že nemajú kvalitnú vodu. Ľudia zbytočne investujú peniaze "Mnohí ľudia sa ocitnú v situácii, keď ich osloví zástupca niektorej zo spoločností predávajúcich filtre na pitnú vodu. Najčastejším argumentom, ako v potenciálnom zákazníkovi vzbudiť záujem o kúpu takého zariadenia je, že predajca začne vymenovávať ´overené a zaručené výsledky skúmania´, aká je voda z vodovodu škodlivá, ba až nebezpečná a môže spôsobiť rôzne zdravotné problémy," uviedla pre médiá Eva Petranová, referentka vnútornej a externej komunikácie LVS. "Predajcovia prezentujú filtračné zariadenia ako produkty na zlepšenie kvality vody. Obyvatelia, ktorí používajú vodu z verejného vodovodu, ich však vôbec nepotrebujú a zbytočne do nich investujú nemalé peniaze," vysvetlil Tibor Burger, vedúci oddelenia kvality vody LVS. Jeho oddelenie je akreditovaným skúšobným laboratóriom, v ktorom vykonávajú odbery a rozbory pitnej a odpadovej vody. Voda je pod neustálou kontrolou Voda vo verejnom vodovode je pod neustálou kontrolou a za jej kvalitu ručia vodárne. Pravidelný prevádzkový monitoring, odoberanie vzoriek vody a vyhodnocovanie získaných výsledkov robia vodárenské spoločnosti, okrem toho robia kontroly aj regionálne úrady verejného zdravotníctva. "Frekvencia odberu vzoriek vody závisí od veľkosti zásobovanej oblasti, minimálne je to raz mesačne. Ukazovatele, na ktoré sa robí rozbor vody, stanovuje zákon. V laboratóriu preskúmame, či je vo vzorkách vody zvyškový chlór, aby sme mali záruku, že bola dezinfikovaná. Skontrolujeme mikrobiologické, biologické a fyzikálno-chemické ukazovatele. Raz ročne treba skontrolovať aj stopové anorganické a organické ukazovatele. Napríklad ťažké kovy, pesticídy a podobne, ale aj rádiochemické ukazovatele," priblížil Burger. Viac k témam: LVS Liptovská vodárenská spoločnosť, voda, vodovodZdroj: Webnoviny.sk - Vodári apelujú na ľudí, aby zbytočne nekupovali filtračné zariadenia na vodu © SITA Všetky práva vyhradené.
Bratislava, 28.6.2017 ( WBN/PR ) - Sledovali ste celé týždne s napätím osudy farmárov a prežívali ste úspechy aj prehry svojich favoritov? Hoci mega úspešnú reality show TV Markíza – Farma 8 už v týchto dňoch na obrazovke neuvidíte, máme pre vás niečo špeciálne. V piatok 30. júna sa s najnovšími hviezdami reality show môžete stretnúť osobne v priestoroch nákupno-zábavného centra Bory Mall v Bratislave. Nečakajte však ďalšie spory, úlohy ani duely. Čaká tu na vás iba priateľská atmosféra a neformálne stretnutie s vašimi obľúbencami z televíznej obrazovky. Pobaviť sa s vami prídu Dávid Buška, Lucia "Lula" Gachulincová, Vlaďa Sedláková, Lucia Šindlerová, Nikolas Nikolic, Janka Brezinová a, samozrejme, chýbať nebude ani samotný víťaz Farmy 8 Miro Povec. V čase od 17tej hodiny sa s farmármi budete môcť nie len osobne stretnúť, ale sa nimi aj bezprostredne porozprávať a spraviť pár vydarených selfíčiek. Žiadne formality ani žiadne delenie na súťažiacich a obecenstvo sa už konať nebude. Práve naopak, pokiaľ si myslíte, že by ste úlohy a situácie na farme zvládali, novým farmárom sa hneď môžete stať aj vy. Na stretnutí nebude chýbať markizácky štáb, u ktorého sa môžete od 16tej hodiny prihlásiť na casting do 9 série. Tak neváhajte a posledný júnový piatok príďte stráviť s farmármi do Bory Mall. Viac k témam: autogramiáda, Bory Mall, farmaZdroj: Webnoviny.sk - Selfigramiádu s Farmármi zažijete v Bory Mall © SITA Všetky práva vyhradené.
Bratislava, 28.6.2017 ( WBN/PR ) - Operácie oči v lete sú opradené mnohými predsudkami a mýtami. Existujú metódy, ktoré môžete bezpečne podstúpiť aj v letných mesiacoch a krátko po nich sa vybrať na plánovanú dovolenku snov. Ktoré sú to a čo všetko potrebujete vedieť o odstraňovaní dioptrií v letných mesiacoch, radí primár Očnej kliniky, MUDr. Radovan Piovarči. Či sa chystáte na samotu do lesa, do juhoamerických pralesov, na hory, jachtu, road trip do Talianska či klasiku do Chorvátska, jedno platí pri všetkých letných výletoch. Dioptrické okuliare alebo kontaktné šošovky dokážu v lete ich nositeľa pekne rozhodiť. "V lete nám na našom tele prekáža všetko, čo tam svojim spôsobom ´nepatrí´. Viac sa hýbeme, preto výraznejšie vnímame napríklad svoju nadváhu. Podobné je to s dioptrickými okuliarmi a kontaktnými šošovkami. Hoci sa dajú vnímať ako dizajnový doplnok, z hľadiska pohodlia sú stále niečím navyše. Väčšina našich pacientov sa sťažuje, že sa im s nimi komplikovane športuje. Špeciálne v lete, keď a hýbeme, plávame, potíme, začínajú pacientov výraznejšie prekážať," hovorí očná lekárka a chirurgička MUDr. Miriam Záhorcová. Z praxe očných kliník sa ukazuje, že čoraz viac pacientov zisťuje, či by odstránenie diotrií mohli podstúpiť aj "last minute" pred dovolenkou v exotike, prípadne v Chorvátsku. Podľa primára Očnej kliniky NeoVízia MUDr. Radovana Piovarčiho je obava z laserových operácií v lete zbytočným prežitkom. Dôležité je akurát vybrať si správnu laserovú metódu. "V lete sú ideálne šetrné operačné metódy, pri ktorých očný chirurg odstraňuje dioptrie femtosekundovým laserom. Ide o techniky NeoLASIK HD alebo NeoSMILE 3D, bezbolestnú metódua známu vo svete ako SMILE." Počas operácie už pri nej oční chirurgovia nepoužívajú excimerový laser. Celý zákrok vykonáva femtosekundový laser sám. Odstráni dioptrie priamo v rohovke bez toho, aby musel chirurg narušiť povrch rohovky, čo je práve v letných mesiacoch kľúčové. Rohovka tak ostáva pevná a celistvá. "Večer v deň zákroku môže pacient normálne fungovať, o sedem dní po operácii opäť športovať a približne po desiatich dňoch si už užívať leto so všetkým, čo patrí k letným radostiam – so športom aj plávaním." Oční lekári vystríhajú: s kontaktnými šošovkami sa nekúpte Oční lekári bijú na poplach! So šošovkami by ste sa mali vyhýbať najmä plávaniu v bazénoch a v jazerách, inak si koledujete o nebezpečné očné zápaly. "Vo vodách prežívajú baktérie, vírusy, chlamýdie, plesne a akantaméby. Mikroorganizmy sa vďaka kontaktnej šošovke lepšie ´prisajú´ na oko a môžu vyvolať vážne zápaly rohovky spojené s bolesťami, svetloplachosťou, začervenaním, slzením, vredmi či slepotu," vystríha očná lekárka a chirurgička MUDr. Adriana Smorádková. Očné zápaly môžu vzniknúť aj týždne či mesiace po pobyte v infikovanom prostredí. Akantaméby spôsobujú závažný zápal rohovky spojený s krutými bolesťami, svetloplachosťou, začervenaním a slzením. Podobne rizikové je nosiť kontaktné šošovky pri pobytoch na farmách či ak sa v lete staráte o kone, kde je zvýšená prítomnosť plesní a mikroorganizmov z vlhkej slamy, dreva či z výkalov. Oční chirurgovia odporúčajú aj pred letom či v lete bezbolestné operácie dioptrií šetreným femtosekundovým laserom. Ak sa šošovkám v lete vyhnúť neviete, na pobyty pri vode či prácu so zvieratami siahnite vždy po tých určených len na jeden deň. Chystáte sa na dovolenku autom? Pred cestou si nechajte skontrolovať zrak! Oční lekári prirovnávajú stav, keď človek zle vidí za volantom, k tomu, akoby ste do auta sadali pod vplyvom opiátov alebo opitý. Od bezchybného zraku závisí, či vodič správne a rýchlo vyhodnotí situáciu a zareaguje včas. Preto si ešte pred plánovanou cestou dohodnite termín u očného, aby ste vyrazili cesty s očami v bezpečí. Viac k témam: kontaktné šošovky, Neovízia, operácia očíZdroj: Webnoviny.sk - Laserová operácia očí cez leto: ešte ju stíhate! © SITA Všetky práva vyhradené.
BRATISLAVA/POVAŽSKÁ BYSTRICA 28. júna (WebNoviny.sk) - Polícia hľadá svedkov nehody, ktorá sa stala ešte vlani 8. novembra na považskobystrickom sídlisku Hliny. Pri budove firmy Hant krátko pred 17:00 zrazilo auto chodkyňu na priechode pre chodcov. Odporúčame:Polícia pátra po vodičovi, ktorý nedal prednosť cyklistke, tá skončila so zlomeninami Ako agentúru SITA informoval trenčiansky policajný hovorca Pavol Kudlička, polícia pátra najmä po vodičovi osobného auta, ktorý išiel v smere od Rajca a v čase nehody zastavil pred priechodom. Akékoľvek informácie, ktoré by polícii mohli pomôcť pri vyšetrovaní, je možné oznámiť na linke 158. Viac k témam: nehodaZdroj: Webnoviny.sk - Foto: Polícia hľadá svedkov nehody, auto zrazilo chodkyňu © SITA Všetky práva vyhradené.
BRATISLAVA 28. júna (WebNoviny.sk) – V Súdnej rade SR, najvyššom orgáne súdnictva, v stredu končia ôsmi členovia volení sudcami, vrátane predsedníčky Jany Bajánkovej a podpredsedu Jána Vanka. Od štvrtka ich v rade nahradí osmička nových členov z radov sudcov, ktorých zvolili v májových voľbách. "Súdna rada má za sebou päť rokov, pričom v posledných troch rokoch sa udiali prelomové zmeny," skonštatovala pre médiá odchádzajúca šéfka rady Jana Bajánková. Súdnej rade sa podľa nej už dostalo také postavanie ako jej v štruktúre ústavných orgánov patrí. Vo všeobecnosti boli rozhodnutia rady zákonné, vychádzali z pragmatizmu a materiálov, ktoré mala k dispozícii, dodala. Bajánková sa vracia na Najvyšší súd SR. Za Šiškovú zatiaľ nezvolili náhradu Okrem osmičky sudcov volených sudcami sa mandát skončil aj nominantke parlamentu Alene Šiškovej. Za ňu ale poslanci nezvolili zatiaľ náhradu. Dôvodom je spor o nominácii sudkyne a štátnej tajomníčky ministerstva spravodlivosti Moniky Jankovskej, ktorú navrhol za členku rady poslanec Smeru-SD Robert Madej. Odporúčame:Ministerke Žitňanskej sa nepáči nominantka Smeru-SD, voľbu člena súdnej rady odložili Ministerka Lucia Žitňanská (MOST-HÍD) s tým zásadne nesúhlasí a rokovala o tom už s premiérom Robertom Ficom. "Všetky moje kroky vrátane zmien v legislatíve smerovali k tomu, aby sme súdnu radu odpolitizovali a aby sme dali priestor aj nesudcom. Táto kandidatúra to popiera a preto s ňou nesúhlasím," zdôraznila Žitňanská. Ako uviedla pre médiá, vytvoril sa priestor na diskusiu, akí majú byť nominanti do Súdnej rady SR. "Rada bola kreovaná ako orgán, v ktorom sa stretávajú všetky tri zložky moci a nemali by sme to zmiešavať. Musíme si zodpovedať na otázku, či chceme dávať do rady politických nominantov alebo nájdeme mechanizmus, ako do Súdnej rady nájdeme rešpektovaných odborníkov," zdôrazňuje Žitňanská. Súdnu radu povedie Havlát Radu do zvolenia nového vedenia povedie najstarší člen Ján Havlát. Ten už informoval, že voľba predsedu rady sa uskutoční 11. júla. Časť členov už prezentovala názor, že na čele Súdnej rady SR by mal stáť sudca. Rada má oficiálne 18 členov, sú v nej okrem volených zástupcov sudcov aj nominanti prezidenta, parlamentu a vlády.Je osobitným nezávislým ústavným orgánom súdnej moci, ktorý garantuje predovšetkým nezávislé postavenie súdnej moci a sudcovskú legitimitu. Zodpovedá za chod súdnictva, správu súdnej moci a súdnictva ako aj transparentnosť súdnictva. V rade sa v septembri končí mandát aj dvom nominantom vlády Eve Fulcovej a Ľubošovi Sádovskému. Viac k témam: Jana Bajánková, Lucia Žitňanská, Monika Jankovská, Súdna rada SR, súdyZdroj: Webnoviny.sk - Predsedníčka Jana Bajánková v rade končí, vracia sa na Najvyšší súd SR © SITA Všetky práva vyhradené.
Odmeniť deti za vysvedčenie? Určite áno! ŠKODA prináša tipy na prázdninové darčeky, s ktorými si užijú leto
Bratislava, 27. jún 2017 ( WBN/PR ) – Blíži sa koniec školského roka a školákov od prázdnin delí už len vysvedčenie. Niektorí rodičia v tom majú jasno, iní riešia každoročnú dilemu: odmeňovať školákov za vysvedčenie aj keď to nebudú samé "čisté"? Odborníci hovoria: určite áno, ale robte to tak, aby dieťa malo z darčeka dlhodobý úžitok. Odmena za koncoročné vysvedčenie je ocenením celoročnej snahy dieťaťa za úsilie v škole a pri domácich úlohách. "Ako rodičia si musíme navyše ceniť snahu dieťaťa a jeho ochotu 10 mesiacov v roku usilovne sa učiť a plniť si povinnosti voči škole. Aj keď to hodnotenie na konci nežiari jednotkami, ocenenie či pochvalu si zaslúži," hovorí uznávaná detská psychologička Mária Tóthová Šimčáková. Primeraný darček je vynikajúcou motiváciou Ako nájsť správnu mieru odmeňovania v dnešnom konzumnom svete, keď svoje deti zahŕňame vecami často aj bez príležitosti? Opäť psychologička Tóthová Šimčáková: "Rodičia sú pre deti najlepším príkladom - a to aj v učení, prístupe k práci a aj k materiálnosti dnešného sveta. Deti majú vo väčšine slabšiu vnútornú motiváciu učiť sa. Jedno-dve z desiatich sa učia preto, že ich to naozaj baví. A tak sme motivátori my rodičia. Často si berieme na pomoc aj darček, no určite by mal byť primeranej hodnoty." Nemusia stáť veľa, ale potešia a zídu sa počas prázdnin Drahý darček alebo symbolický? "Deti čakajú, že ich ocenenie bude aj materiálne, no nie obrovské - malé autíčko, kniha, talizman. Každý rodič vie, po čom jeho dieťa túži a malé ocenenie, primerane jeho možnostiam, či predstavám o darčeku nepokazí dieťa. Veď aj my chceme byť motivovaní úspechmi a peňažnými odmenami za svoju prácu," hovorí Tóthová Šimčáková. Drahá vec je pre každú rodinu niečo iné, radšej by sme sa pri výbere darčeka mali namiesto ceny sústrediť na veci, ktoré nemusia stáť veľa, ale dieťa ich využije napríklad počas prázdnin, či už na cestách, v tábore, pri mori alebo na horách či u babičky na dedine. Vhodnou odmenou, ktorej sa deti potešia, môže byť aj zážitkový darček v podobe netradičného výletu do prírody či rodinných cyklopretekov. Netradičný tip: darčeky na prázdninové cesty na ŠKODA E-shopeNetradičnou, no veľmi praktickou formou nákupu darčekov, zďaleka nielen pre motoristov, môže byť ŠKODA E-shop. Ten ponúka zo všetkého niečo, okrem originálneho auto príslušenstva a dielcov, aj limitované kolekcie a darčekové predmety, aké inde nenájdete. Okrem vodičov myslí aj na ďalších členov rodiny, ktorí cestujú na prázdniny za dobrodružstvom. Dobrou voľbou sú darčeky, ktoré sa zídu počas cesty v aute, ale aj na mieste prázdninového pobytu dieťaťa. Najmenších školákov poteší plyšový medvedík Kodi, spoločník na dlhé cesty alebo noci v tábore bez rodičov. Na cestu autom sa zíde aj praktický zatvárateľný termohrnček na čaj alebo kakao. Aj spoločné chvíle na bicykloch sú dobrou odmenou Na športové zážitky sú určené darčeky ako zelená pretekárska šiltovka a tričko Motosport alebo rozprávkový dievčenský cyklodres. Hodnotným darom, a zároveň dobrou investíciou do zdravia dieťaťa je bicykel. Ten poteší každú vekovú kategóriu a na webe ŠKODA E-shopu nájdete originál ŠKODA detské bicykle v atraktívnom prevedení, ako aj profesionálnejšie cestné, horské a urban bicykle alebo moderné a praktické skladačky. Finančne nenáročné, no štýlové módne doplnky Staršie deti určite potešia štýlové veci ako módne doplnky alebo elektronika. Na ŠKODA E-shope nájdete napríklad predmety zo štýlovej rally kolekcie Monte Carlo, ktorá je spomienkou na úspech modelu ŠKODA 130 RS na slávnych pretekoch Rallye Monte Carlo: Štýlové slúchadlá, hodinky a klobúk alebo šiltovka sú finančne nenáročné, ale výrazné darčeky, vďaka ktorým môžu byť vaši školáci "iní" než ostatní v triede. ŠKODA E-shop - pohodlný nákup z domova V katalógu značkového ŠKODA E-shopu je k dispozícii široký sortiment skvelých darčekov pre všetky vekové kategórie fanúšikov značky. Nakupovať môžete bez časového obmedzenia, všetko zariadite komfortne z pohodlia vášho domova. Vybraný tovar si môžete zdarma vyzdvihnúť u všetkých autorizovaných partnerov ŠKODA na Slovensku. ŠKODA E-shop je vám k dispozícii na adrese eshop.skoda-auto.sk nonstop. 7 rád psychologičky ako si poradiť s výsledkami v škole 1. Zaujímajte sa nielen o výsledky, ale o to, čo sa vaše dieťa v škole učí. 2. Oceňte snahu rovnako ako úspechy, nič nie je samozrejmé - ak sa mu niečo mimoriadne vydarí, odmeňte ho drobnou pozornosťou. 3. Hodnoťte známky svojho potomka podľa jeho schopností - berte svoje dieťa také, aké je, pre jedného je dvojka neúspech a pre iného je trojka skvelé víťazstvo. 4. Za zlé známky dieťa netrestajte, hľadajte spolu príčinu. 5. Ak dieťa trvalo nosí známky pod svoje možnosti, zvýšte kontrolu - venujte sa mu, hovorte o tom, čo sa učia, stanovte mu konkrétne ciele a dozerajte na ich plnenie. 6. Podporujte ho v tom, kde sa mu darí, aj mimo školy. 7. Chváľte dieťa kedykoľvek si to zaslúži, podporíte jeho sebavedomie. Viac k témam: darček, darčeky, e-shop, Škoda, ŠKODA AUTO, vysvedčenieZdroj: Webnoviny.sk - Odmeniť deti za vysvedčenie? Určite áno! ŠKODA prináša tipy na prázdninové darčeky, s ktorými si užijú leto © SITA Všetky práva vyhradené.
BRATISLAVA 27. júna (WebNoviny.sk) – Zo skladu Sklené pri Martine zmizlo podľa informácií televízie Markíza 300-tisíc kusov nábojov, ktoré sa používajú pri športovej streľbe a výcviku jednotlivca. Munícia zmizla aj z Trenčína Ide o ďalšiu kauzu po ukradnutej munícii vo vojenskom sklade v Trenčíne, kde údajne zmizlo 120 granátov a desať protitankových striel. Vtedy minister obrany Peter Gajdoš (nom. SNS) nariadil kompletné prepočítavanie výzbroje. Odporúčame:Minister obrany Gajdoš na parlamentnom výbore vysvetľoval kauzu zmiznutej munície Hovorkyňa rezortu obrany Danka Capáková Markíze potvrdila, že v rámci mimoriadnej inventarizácie sa zistilo, že v muničnom sklade Sklené chýbajú náboje vo väčšom množstve, keďže však kontrola pokračuje, nechcú poskytovať iba čiastkové informácie. Krádeže v skladoch vyšetruje NAKA Bývalý minister obrany a poslanec SaS Ľubomír Galko televízii povedal, že podobné informácie sa šíria aj v NR SR. "Už to vyzerá, že to začína prerastať cez hlavu. Už to môže byť aj sabotáž zameraná či už proti špičkám ozbrojených síl alebo priamo voči ministrovi," povedal pre televíziu Markíza Galko. Podľa neho do krádeže mohli byť zainteresovaní ľudia zvnútra. Od apríla vyšetruje krádeže v skladoch Národná kriminálna agentúra, nikoho konkrétneho neobvinili. Muničný sklad v Sklenom je jedným zo šiestich skladov ozbrojených síl, v ktorých má byť uložených takmer 4 700 ton hlavne delostreleckej, pechotnej a ženijnej munície. Tú vraj strážia niekoľkostupňové bezpečnostné prvky, ktoré ju majú chrániť nielen pred krádežou, ale aj pred živelnými pohromami. Viac k témam: Ministerstvo obrany SR, Peter Gajdoš, zmiznutá muníciaZdroj: Webnoviny.sk - Z vojenského skladu pri Martine malo zmiznúť 300-tisíc nábojov © SITA Všetky práva vyhradené.
BRATISLAVA 27. júna (WebNoviny.sk) - Dodanie dopravného lietadla Spartan sa opäť posúva. Ministerstvo obrany minulý rok avizovalo posunutie dodania prvého stroja na júl tohto roka. Minister obrany Peter Gajdoš v utorok pre médiá potvrdil, že by sa tak malo stať až v októbri. Rezort si tak bude uplatňovať voči dodávateľovi už druhú sankciu. Sú tam rôzne možnosti, ktoré si môžeme uplatniť, vrátane finančnej sankcie, zdôraznil. Odporúčame:Prvé vrtuľníky Black Hawk sú už na Slovensku, armáda bude modernejšia Nákup dvoch nových lietadiel C-27J SPARTAN odsúhlasila vláda v októbri 2014. Prvé lietadlo talianskej firmy Alenia Aermacchi sme mali dostať v roku 2016 a druhé v roku 2017. Cena za jedno lietadlo bola dohodnutá na 34,5 milióna eur. Ďalších 25 miliónov eur má stáť podpora a výcvik, pričom má ísť o päťročnú logistickú podporu. Spartany sú stredné dopravné vrtuľové lietadlá na prepravu osôb, materiálu a je možné ich používať aj pri požiaroch na hasenie. Nákup týchto lietadiel bol dokončením procesu, ktorý sa začal ešte v roku 2008 po havárii lietadla AN-24 pri maďarskej obci Hejce. Viac k témam: lietadlo C-27J SPARTAN, Ministerstvo obrany SR, Peter GajdošZdroj: Webnoviny.sk - Dodávka lietadla Spartan sa opäť posúva, Slovensko si uplatní sankcie © SITA Všetky práva vyhradené.
Bratislava, 27.6.2017 ( WBN/PR ) - Máte viac ako 40 rokov? A venujete svojmu zraku dostatočnú starostlivosť? S pribúdajúcim vekom je ľudský organizmus v inej kondícii, než bol v čase mladosti. Cielená výživa mu preto môže len prospieť. Pre oči je tu teraz novinka značky Bausch + Lomb divízia Valeant Pharmaceuticals, výživový doplnok Ocuvite MAX v novej práškovej forme. Vďaka tomu je jeho užívanie úplne jednoduché - obsah vrecka si stačí nasypať priamo na jazyk a prášok po rozpustení prehltnúť. Doprajte svojim očiam maximálnu výživu s Ocuvite MAX. Obsahuje zinok a kyselinu dokozahexaenovú (DHA), ktoré prispievajú k udržaniu dobrého zraku. Priaznivý účinok sa dosiahne pri dennom príjme 250 mg DHA. Vitamíny C, E a zinok prispievajú k ochrane buniek pred oxidačným stresom. Súčasťou zloženia tohto výživového doplnku sú aj karotenoidy – luteín a zeaxantín, ktoré sa v oveľa menšom množstve bežne nachádzajú napríklad v listovej zelenine, v ovocí a zelenine sfarbených do odtieňov oranžovej, žltej, červenej, ale i zelenej. Novinka Ocuvite MAX, je ďalším prírastkom značky Bausch + Lomb divízia Valeant Pharmaceuticals na slovenskom trhu výživových doplnkov pre oči. Jeho predchodcovia Ocuvite LUTEIN forte a Ocuvite Complete majú podobné zloženie, ale inú formu užívania. Tablety a kapsule nahradili vrecká s práškom, ktoré si stačí nasypať na jazyk a po rozpustení prehltnúť. Obsah nie je nutné zapíjať vodou, no ak je to potrebné, možné to je. Odporúčaná denná dávka Ocuvite MAX je 1 vrecko denne a určený je len pre dospelých*. Výživový doplnok Ocuvite MAX je dostupný v 2 baleniach, s obsahom 30 alebo 60 ks vreciek, pričom každé vrecko má obsah 2 g. Odporúčané ceny pre 30 ks balenie je 18,90 eur, pre 60 ks balenie 33,98 eur. Viac informácií o výživových doplnkoch Ocuvite ako aj o bonusovom programe Ocuvite nájdete na stránke www.ocuvite.sk. * - Tehotné a dojčiace ženy sa majú poradiť s lekárom pred jeho použitím. Výživové doplnky nie sú určené ako náhrada rozmanitej a vyváženej stravy a zdravého životného štýlu. Neužívajte pri známej precitlivenosti na ktorúkoľvek zložku výživového doplnku. Nadmerná konzumácia môže vyvolať laxatívne účinky. Viac k témam: oči, Ocuvite, výživa pre očiZdroj: Webnoviny.sk - MAXIMÁLNA VÝŽIVA PRE OČI V NOVEJ PRÁŠKOVEJ FORME © SITA Všetky práva vyhradené.
BRATISLAVA/ŽARNOVICA 27. júna (WebNoviny.sk) - Havarovaný kamión s drevom blokoval dopoludnia premávku na R1. Nehoda sa stala v úseku medzi Novou Baňou a Žarnovicou ešte v noci. Odporúčame:Polícia hľadá svedkov naháňačky, pri ktorej zomrel 17-ročný Tomáš Ako agentúru SITA informovala banskobystrická policajná hovorkyňa Petra Kováčiková, 26-ročný kamionista, ktorý išiel smerom na Žarnovicu, zrejme dostal mikrospánok a narazil do stredových zvodidiel a jazdná súprava sa prevrátila do protismeru. Do vysypaného dreva následne narazil 33-ročný kamionista idúci smerom na Novú Baňu a do havarovaných vozidiel ešte narazilo VW Caddy. Vodiči kamiónov sa zranili. Rýchlostná cesta bola dočasne uzavretá a dopravu policajti odkláňali po starej ceste. Zobraziť fotogalériu k článku:Vážna nehoda ochromila dopravu na R1, prevrátil sa kamión s drevom Viac k témam: nehoda, rýchlostná cesta R1Zdroj: Webnoviny.sk - Foto: Vážna nehoda ochromila dopravu na R1, prevrátil sa kamión s drevom © SITA Všetky práva vyhradené.
TRNAVA 27. júna (WebNoviny.sk) – Krajská rada KDH v Trnave podporuje kandidatúru poslanca Národnej rady SR Jozefa Viskupiča na post predsedu Trnavského samosprávneho kraja. Zároveň však Viskupiča vyzvala k verejnému záväzku, že v prípade zvolenia sa bude zasadzovať za podporu života a manželstva založeného na prirodzenom zväzku muža a ženy. Agentúru SITA o tom informoval podpredseda krajskej rady KDH v Trnave Rastislav Mráz. Viskupič sa k svojej kandidatúre a výzve krajskej rady KDH vyjadrí po svojom návrate z dovolenky v Chorvátsku. Viskupiča podporujú aj OĽaNO a SaS Viskupič (OĽaNO) má byť spoločným kandidátom OĽaNO, SaS a KDH. Práve KDH v Trnave malo s jeho podporou najväčší problém, krajská rada jeho podporu schválila až na druhý pokus. Odporúčame:Aktualizované: Voľby do vyšších územných celkov budú 4. novembra, rozhodol šéf parlamentu Danko "Jozefa Viskupiča považujem za politika s jasnou víziou a moderným spôsobom komunikácie s voličmi a po osobnom stretnutí s ním som usúdil, že motivácia na vedenie kraja mu rozhodne nechýba. Uvedomujem si však aj názorovú a hodnotovú rozdielnosť jeho sveta a sveta kresťanských demokratov," povedal Mráz. Členom KDH prekáža napríklad Viskupičova účasť na dúhovom pochode alebo niektoré hlasovania v parlamente. Viskupič má 40 rokov, v Národnej rade SR pôsobí od roku 2010. Voľby budú 4. novembra V Trnavskom samosprávnom kraji zatiaľ svojho kandidáta na predsedu zverejnila len strana Most – Híd. Je ním terajší štátny tajomník ministerstva kultúry, 38-ročný Konrád Rigó. Voľby do vyšších územných celkov budú v sobotu 4. novembra. Rozhodol o tom predseda Národnej rady SR Andrej Danko. V tento deň si na Slovensku budeme voliť predsedov aj poslancov samosprávnych krajov. Voľby predsedov budú prvýkrát od vzniku samosprávnych krajov jednokolové. Viac k témam: Jozef Viskupič, KDH Kresťanskodemokratické hnutie, OĽaNO Obyčajní ľudia a nezávislé osobnosti, SaS Sloboda a Solidarita, TSK Trnavský samosprávny kraj, voľby do VÚC samosprávnych krajov 2017Zdroj: Webnoviny.sk - KDH podporuje kandidatúru Jozefa Viskupiča za trnavského župana © SITA Všetky práva vyhradené.